Не сакрэт, што бізнесмены не любяць рызыкаваць не толькі грашыма і рэпутацыяй, але і страчаным часам. Страх быць незразумелым, выглядаць правінцыяльна і несучасна, асабліва калі размова ідзе пра расійскі рынак, пакуль што прысутнічае. Таму рэкламным агенцтвам і брэндынгавым кампаніям было б прасцей пераконваць заказчыкаў у эфектыўнасці выкарыстання нацыянальнай ідэі і мовы, калі б можна было аперыраваць нейкімі канкрэтнымі лічбамі і фактамі яе запатрабаванасці ў спажыўцоў.